Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5195

1. Megjegyzés: Elfogadott, hogy előfordulhatnak olyan esetek, amelyeknél biztonságos kényszerleszállást nem lehet végrehajtani a környezeti vagy egyéb feltételek miatt. Több állam alkalmazta már a kockázatkezelés módszerét és engedélyezett sajátos üzemeltetési változatokat, mint például úszó leszállóhelyekről végrehajtott repüléseket, melyeknél a hajtómű meghibásodás miatti veszélyhelyzet kényszerleszállás nélkül is fennállhat. A kockázat elemzésen alapuló változatok engedélyezése elfogadott részét képezik az államok teljesítmény előírások kidolgozásánál alkalmazott folyamatainak. Amikor a repülések végrehajtására úgy kerül sor, hogy a kényszerleszállásokhoz nem áll rendelkezésre megfelelő terület, akkor az összes vonatkozó tényezőt vegyék figyelembe. Ez magába foglalhatja az esemény bekövetkezésének valószínűségét, a lehetséges következményeket, az elkerülési módszereket továbbá az üzemeltetés potenciális eredményeit és a szükséges ráfordításokat. Az ilyen jellegű értékeléshez alkalmazandó sajátos eljárásokat az államnak kell meghatároznia. Mindenesetre a kényszerleszállás biztonságos végrehajtására vonatkozó megfontolások egyértelműen és világosan jelenjenek meg a teljesítmény előírások kialakításában. A balesetek áttekintésének és egyéb vonatkozó biztonsági adatok és értékelések alkalmazásának döntő szerepe van az üzemeltetési előírások kidolgozásánál az adott területen belül. Az eredményként megjelenő követelmények több féle formában jelenhetnek meg, mint például a jóváhagyott üzemeltetési területek, a repülési útvonalak és az akadálymentességi követelmények kijelölése.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes